“Тариалангийн тухай” /Шинэчилсэн найруулга/ хуулийн төслийг хэлэлцүүлэгт бэлтгэх үүрэг бүхий ажлын хэсгийн хуралдааны тойм /2015.11.23/

Тариалангийн тухай хуулийн төслийг хэлэлцүүлэгт бэлтгэх үүрэг бүхий ажлын хэсгийн хурал 2015 оны 11-р сарын 23-ны өдрийн 15.00 цагт Төрийн ордны “В” танхимд хуралдав.

Хуралдаанд Улсын Их Хурлын гишүүн, Ажлын хэсгийн ахлагч Су.Батболд, Улсын Их Хурлын гишүүн Р.Бурмаа, Б.Гарамгайбаатар, Хүнс, хөдөө аж ахуйн яамны Газар тариалангийн бодлогын хэрэгжилтийг зохицуулах газрын дарга Ц.Болорчулуун, Стратегийн бодлого, төлөвлөлтийн газрын мэргэжилтэн М.Атансүх, Газрын харилцаа, геодези, зураг зүйн газрын Кадастрын хэлтсийн дарга Р.Ганхуяг, Монголын тариаланчдын холбооны ерөнхийлөгч Ч.Пэрэнлэй, Байнгын хорооны ахлах зөвлөх Д.Энхбат, зөвлөх Б.Баярмаа, референт З.Оюунсүрэн нар оролцов.

Хуралдаанаар Ажлын хэсгийн ахлагч Су.Батболд хуулийн төслийн зүйл, заалт тус бүрийг ярилцаж ажлын дэд хэсгийн гишүүдээс асуулт асууж, хариулт авсны дараа хуулийн төсөлтэй холбогдуулан Улсын Их Хурлын гишүүдээс гаргасан санал болон Эрх зүйн экспертын албаны зөвлөмжийг судалж нэгтгэн, хуулийн төсөлд тусгаж болох хувилбаруудыг боловсруулж, санал солилцон дараагийн хуралд танилцуулах үүргийг ажлын дэд хэсэгт өглөө.

Хуралдаан 16.15 цагт өндөрлөв.

БАЙНГЫН ХОРООНЫ АЖЛЫН АЛБА